钦定古今图书集成/方舆汇编/边裔典/第016卷 > 后唐
## 钦定古今图书集成/方舆汇编/边裔典/第016卷 > 后唐

### 庄宗同光元年高丽遣使入贡

按《五代史唐本纪》不载。按《高丽》本传，“高丽，本扶馀
人之别种也。其国地君世见于唐，比他四夷有姓氏，
而其官号略可晓其义。当唐之末，其王姓高氏，同光
元年，遣使广评侍郎韩申一、副使春部少卿朴岩来，
而其国王姓名史失不纪。”〈按国王王建以梁贞明中自立〉
同光二年高丽遣使贡于辽。

按《五代史唐庄宗本纪》。不载按《辽史》高丽本传。“天
赞三年来朝。”

同光三年十一月丁未高丽遣使者来是年高丽亦
遣使于辽。

按，《五代史唐庄宗本纪》：“高丽遣使者来。”

按《辽史太祖本纪》：“天赞四年冬十月，高丽国来贡。”

### 明宗天成元年高丽贡于辽

按《五代史唐明宗本纪》。不载按《辽史太祖本纪》。“天
显元年二月丁未。高丽来贡。”

天成二年，高丽贡于辽。

按《五代史唐明宗本纪》不载。按《辽史太宗本纪》不
载。按《高丽传》：“天显二年来贡。”〈按辽太宗是年不改元〉
天成四年八月乙未高丽王建使张彬来。

按：《五代史唐明宗本纪》云云。

### 长兴三年六月丙寅封王建为高丽国王大义军使按五代史唐明宗本纪云云按高丽传长兴三年

权知国事王建遣使者来，明宗乃拜建元菟州都督，
充大义军使，封高丽国王。建，高丽大族也。

### 废帝清泰三年辽遣使高丽

按《五代史唐废帝本纪》。不载按《辽史太宗本纪》。“天
显十二年九月辛未。遣使高丽。”